stanford-oval/wikipedia huggingface dataset:
רון פולמן
הערות שוליים

↑  The Atom Chip Lab at Ben-Gurion Universit, באתר אוניברסיטת בן-גוריו
↑  נחנכה המעבדה לטכנולוגיה קוונטית באוניברסיטת בן-גוריון בנגב, באתר אוניברסיטת בן-גוריו
↑  Ron Folman, באתר orcid
↑  גיא גרימלנד, חופש, אהבה וננו- טכנולוגיה, באתר הארץ, 21 ביולי 2006
↑  היכן הם היום? פרופסור ישעיהו פולמן, ‏2020-04-02
↑  Yair Ettinger, Son gets Dad's Auschwitz tattoo on own arm, הארץ, ‏01/05/2008
↑  Activism, באתר The Atom Chip Lab at Ben-Gurion University
↑  The Atom Chip Lab - Ron Folman - Personal Page, www.bgu.ac.il
↑  גיא גרימלנד, רון פולמן במשימת חייו: הקמת התשתיות למרכז הננו-טכנולוגיה של אוניברסיטת בן גוריון, באתר TheMarker‏, 21 ביולי 2006
↑  The BGU center for quantum science and technology, באתר אוניברסיטת בן-גוריון בנגב
↑  Stern-Gerlach Interferometry with the Atom Chip, באתר arxiv
↑  Realization of a complete Stern-Gerlach interferometer, באתר arxiv
↑  פיתוח ישראלי: המכשיר שיאפשר לענות על אחת השאלות המרכזיות בפיזיקה, באתר ynet, 4 באוגוסט 2021
↑  המהפכה הקוונטית השנייה כבר כאן, באתר עיתון אוניברסיטת בן-גוריון בנגב
↑  פרופ' רון פולמן זוכה במדליה ע" למב לשנת 2011, באתר באר שבע סיטי
↑  פרופ' רון פולמן זוכה במדליית למב לשנת 2011, באתר ערוץ 7
↑  Revisiting the Stern-Gerlach Experiment | Falling Walls, falling-walls.com (באנגלית אמריקאית)
↑  The Science Breakthroughs of the Year: Falling Walls announces shortlist | Falling Walls, falling-walls.com (באנגלית אמריקאית)
| --- | --- |
בקרת זהויות :  NLI: 987007419107405171  ORCID: 0000-0002-3449-2563  VIAF: 8007155105793776320005   WorldCat (עם VIAF): 8007155105793776320005
יוהנס האוקור יוהאנסון

| --- | --- |
אין תמונה חופשית
 לידה:  1980 (בן 44 בערך) הפנרפיירדיר, איסלנד איסלנד 
 מדינה:  איסלנד 
 עיסוק:  שחקן קולנוע, טלוויזיה, תיאטרון, שף
 מקום לימודים:  האקדמיה האיסלנדית לאומנויות 
 פרופיל ב-IMDb
 
יוהנס האוקור יוהאנסון (באיסלנדית: Jóhannes Haukur Jóhannesson; נולד ב-26 בפברואר 1980) הוא שחקן קולנוע וטלוויזיה איסלנדי.
ביוגרפיה

יוהנס נולד וגדל בהפנרפיירדיר, איסלנד, ולסירוגין באיי פארו. הוא דובר איסלנדית, פארואית, דנית ואנגלית. הוא בוגר תואר ראשון באמנויות מהאקדמיה לאמנויות של איסלנד, מחזור 2005. הוא נשוי לכלכלנית רוזה ביורק סוונסדוטיר משנת 2011 ולהם שלושה ילדים. יש לו תעודת שף.
קריירה

יוהאנסון הוא שחקן לשעבר בתיאטרון הלאומי של איסלנד. עד 2014 שיחק בהפקות טלוויזיה וקולנוע באיסלנד. תפקידו הקולנועי הבינלאומי הראשון היה בסרט המבול של הבמאי דארן ארונופסקי. בסרט שיחק בתפקיד קין.
בשנת 2016 שיחק בשני פרקי הסדרה משחקי הכס. בשנת 2017 שיחק בסרט פצצה אטומית בתפקיד יורי בחטין, סוכן הק.ג.ב. באותה שנה שיחק בסרט הקולנוע "I Remmeber You" ובסדרה הממלכה האחרונה.
בשנת 2018 לוהק לתפקיד הנבל בסרט הקולנוע בלאדשוט, שיצא לאקרנים בשנת 2020.  בשנת 2018 שיחק בסרטים אלפא ובמערבון "האחים סיסטרז". באותה שנה שיחק בתפקיד ראשי בסדרת הטלוויזיה "התמימים" וסדרה "Origin".
בשנת 2019 שיחק בסרטי הקולנוע השקרן הטוב ובסרט איפה את, ברנדט המבוסס על הרומן איפה את, ברנדט.
בשנת 2020 שיחק בסרט הקולנוע תחרות הזמר של האירוויזיון: סיפורה של Fire Saga בתפקיד שוטר איסלנדי. באותה שנה שיחק בסדרה מכשפת בתפקיד 'קאמבר', מלך הקרח, בתפקיד אורח בסדרה "The Letter for the King" ובסרט הקולנוע "Zone 414".
יוהאנסון לוהק לתפקיד ראשי בסדרת הטלוויזיה ויקינגים: ולהאלה שמשודרת בנטפליקס, בסדרה הוא מגלם את אולף השני, מלך נורווגיה.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2008 | רייקיאוויק-רוטרדם | איריקור |  |
| 2009 | Bjarnfreðarson | גאפי |  |
| 2012 | Black's Game | טוטי |  |
| 2014 | המבול | קין | ללא קרדיט |
| 2017 | פצצה אטומית | יורי בחטין |  |
| 2017 | אני זוכר | פריי |  |
| 2018 | אלפא | טאו |  |
| 2018 | האחים סיסטרז | צייד ראשים |  |
| 2019 | איפה את, ברנדט | קפטן ג'יי רוברול |  |
| 2019 | השקרן הטוב | ולאד |  |
| 2020 | בלאדשוט | ניק בארי |  |
| 2020 | תחרות הזמר של האירוויזיון: סיפורה של Fire Saga | יוהנס |  |
| 2021 | אינסוף | קוביץ' |  |
| 2021 | אזור 414 | מר ראסל |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2009–2010 | Réttur | מגנוס |  |
| 2013 | נווה עצלנות | השף פבלו פנטסטיקו | פרק 1 |
| 2013 | Journey's End | אגיל סקאלגרימסון |  |
| 2013 | A.D.: The Bible Continues | תומאס הקדוש |  |
| 2016 | משחקי הכס | לם למונקלוק | 2 פרקים |
| 2017 | הממלכה האחרונה | סברי | 2 פרקים |
| 2017 | סטלה בלומקוויסט | סבריר |  |
| 2018 | התמימים | שטינר | תפקיד ראשי |
| 2018 | Origin | אריק קרלסון / וינסנט ג'ונסון | 6 פרקים |
| 2020 | מכשפת | קמבר, מלך הקרח | תפקיד חוזר |
| 2020 | The Letter for the King | בורס | תפקיד אורח |
| 2022–הווה | ויקינגים: ולהאלה | אולף השני, מלך נורווגיה | תפקיד ראשי |
| 2024 | אלו שעומדים למות | ויגו |  |
| 2024 | Miss Fallaci | אורסון ולס | מיני-סדרה |
הערות שוליים

↑  Jóhannes Haukur Jóhannesson - Biography, Height & Life Story | Super Stars Bio, Super Stars Bio, ‏5 בפברואר 2020
↑  John Ford, Jóhannes Haukur Jóhannesson Net Worth, Biography Net Worth, ‏2 ביוני 2018
↑  Sean Marland, 'Vikings: Valhalla' — 19 things you never knew about the Netflix series, What to Watch, ‏3 בינואר 2022
↑  Kevin Jagernauth, IndieWire, IndieWire, ‏5 ביולי 2012
↑  Gregg Kilday, The Hollywood Reporter, The Hollywood Reporter, ‏5 במאי 2018
↑  Cath Clarke, I Remember You review – Nordic noir goes a step too far, The Guardian, ‏5 בספטמבר 2017
↑  Game of Thrones' Johannes Haukur Johannesson Joins Bloodshot, ComingSoon.net, ‏ביוני 2018
↑  EuroVision Song Contest: The Story of Fire Saga recensie op Netflix België op MoviePulp, MoviePulp, ‏5 במאי 2020
↑  Wyatte Grantham-Philips, Variety, Variety, ‏2 בundefined 2022
| --- | --- |
בקרת זהויות :  BnF: cb177961556 (data)  GND: 1123528845  ISNI: 0000 0004 7479 6232  LCCN: no2017152854  NTA: 41620466X  SUDOC: 234571152  VIAF: 19155224488984372869   WorldCat (עם VIAF): 19155224488984372869
רות לורנד

| --- | --- |

 לידה:  12 במאי 1948 (בת 76) קפריסין 
 שם לידה:  Ruth Adler 
 מקום לימודים:  אוניברסיטת חיפה, אוניברסיטת תל אביב 
 מנחה לדוקטורט:  עדי צמח, בן-עמי שרפשטיין 
 מוסדות:  אוניברסיטת חיפה 
 תחומי עניין:  אסתטיקה 
 עיסוק:  פילוסופית 
 מדינה:  ישראל 
 בן או בת זוג:  גיורא הון  ראובן לורנד 
 
רות לורנד (נולדה ב-12 במאי 1948) היא פרופסור אמריטה בחוג לפילוסופיה באוניברסיטת חיפה, המתמחה בפילוסופיה של האסתטיקה. במחקריה ובפרסומיה הבולטים, עסקה לורנד במהות היופי, הסדר ואי הסדר, בפרשנות ובהערכת האמנות, ובתחום ההתמחות המשני שלה – היסטוריה של הפילוסופיה במאות ה-17 וה-18. במחקריה האחרונים עוסקת רות לורנד בחקר המושגים – על מהותם ומקורם. מלבד עבודותיה האקדמיות, פרסמה לורנד גם ספרי פרוזה ושירה.
קורות חיים וקריירה אקדמית

רות לורנד נולדה במחנות העקורים אשר בניקוסיה, קפריסין.
החלה את לימודיה באוניברסיטת חיפה, שם השלימה בשנת 1971 תואר ראשון בפילוסופיה, ספרות ולשון עברית, ולאחר מכן השלימה את תאריה המתקדמים בפילוסופיה באוניברסיטת חיפה ובאוניברסיטת תל אביב. בשנת 1986 קיבלה לורנד את תואר הדוקטור על מחקרה בתחום האתיקה, האסתטיקה והיחס ביניהם, בהנחיית בן-עמי שרפשטיין ועדי צמח. החל משנת 1971 החלה לעבוד באוניברסיטת חיפה. בין הקורסים שמנחה רות לורנד: מבוא לאסתטיקה, מבוא לפילוסופיה של העת החדשה, פרשנות והבנה, מהו יופי, ועוד. כחלק מתפקידיה האקדמאיים שימשה לורנד כראש החוג לפילוסופיה באוניברסיטת חיפה.
רות לורנד נשואה לגיורא הון, פרופסור אמריטוס לפילוסופיה והיסטוריה של המדע באוניברסיטת חיפה. בתה היא ד"ר דורית ברחנא-לורנד.
ספרים > ספרות עיונית

בספרה "על טבעה של האומנות" מציגה לורנד מספר עמדות מרכזיות בתולדות הפילוסופיה המערבית, בדבר טבעה של האומנות. היא בוחנת את התאוריות השונות תוך מתן פרשנות, ביקורת ותהייה, ומציעה כיווני מחשבה לא שגרתיים להבנת טבעה של האמנות. הספר יצא לאור בהוצאת דביר, בשנת 1991.
ספרה Aesthetic Order: A Philosophy of Order, Beauty and Art" מציג את טבעם של היופי והאמנות, תוך התייחסות לרעיונות של "סדר" ו-"אי סדר" ובחינה מחודשת של מהותם כמוטיב מרכזי לדיון פילוסופי באסתטיקה. הספר סוקר תאוריות מרכזיות בתחום האסתטיקה ומתמודד עמן, ומציע להבין את מושג ה"יופי" כחוויה בעלת אספקטים איכותניים וכמותניים כאחד. הספר יצא לאור בהוצאת Routledge בלונדון, בשנת 2000.
"Television: Aesthetic Reflections" – באסופת מאמרים זו, בעריכתה של רות לורנד, נבחנת הטלוויזיה כמדיום אמנותי העומד בפני עצמו, תוך ניסיון להבין האם הטלוויזיה היא אמצעי לבידור ותקשורת בלבד, או שביכולתה ליצור אמנות משמעותית. הספר מציג דיון בפן האסתטי של היצירה הטלוויזיונית ומבקש לעמוד על הפוטנציאל האמנותי הטמון בה, כמו גם להשוות בין המדיום הטלוויזיוני לצורות אמנות אחרות. הספר יצא לאור בהוצאת Peter lang, בשנת 2002
ספרה של לורנד, "היופי בראי הפילוסופיה", בוחן היבטים שונים של מושג היופי מהעת העתיקה ועד ימינו, מתוך מטרה להציג תאוריה פילוסופית מקיפה על טבעו של היופי ומעמדו כערך. במרכז הדיון שמפתחת לורנד בספרה עומדת ההצעה לראות ביופי ביטוי לסדר ממין מיוחד, שאינו כפוף לחוקים ואיננו מאפשר חיזוי. עוד מורחב בספר כי מושג הסדר הרווח בפי רוב מבוסס על חוקים, ועונה על הצורך לארגן את העולם במונחים כלליים המאפשרים התמצאות במרחב ההתנסות האנושית. הסדר האסתטי, לעומת זאת, עונה על הצורך של הפרט לראות את עצמו ואת עולם חוויותיו כחד-פעמי וייחודי, ועם זאת בר-השוואה ערכית לעולמותיהם של אחרים. סדר זה, ע"פ לורנד, הוא הבסיס למעשה האמנות והוא המאפשר לטעון כי התשוקה אל היופי היא ממהותה של האמנות. בין פרקי הספר ניתן למצוא התייחסות ליופי בראי האבולוציה, בהתייחס לתאוריה של צ'ארלס דרווין, כמו גם התייחסות ליופי האנושי ולמעמדו. הספר יצא לאור בהוצאת אוניברסיטת חיפה, בשנת 2007. כתב היד זיכה את לורנד בפרס בהט.
בספרה "על פרשנות והבנה", מבקשת לורנד להעמיק באחת הסוגיות המדוברות בהגות בת זמננו - הפרשנות. הספר קורא תיגר על הטענה כי "הכול פרשנות" ובוחן מגוון פעילויות קוגניטיביות שהפרשנות איננה חלק מהן. פרשנות כתבי הקודש משמשת כפרדיגמה מרכזית בדיון והמסקנות מועתקות לתחומי פרשנות חילוניים. הספר יצא לאור בהוצאת אוניברסיטת תל אביב, בשנת 2010.
באוגוסט 2016 יצא לאור ספרה ״סדר ואי סדר כמושגים של הכרה״, בהוצאת כרמל. סדר ואי-סדר מצויים בכל תחומי הניסיון האנושי – התאורטי והמעשי, הפרטי והציבורי, החומרי והמופשט, הרצוני והבלתי רצוני, הטבעי והתרבותי. אף שכל שיטה פילוסופית נוגעת במישרין או בעקיפין בשאלות 'מהו סדר?' ו'מהו אי-סדר?', עד כה לא זכו שאלות אלה לתשומת לב פילוסופית שיטתית. הספר מבקש למלא חוסר זה ולהראות שהמושגים הבסיסיים והחיוניים הללו טומנים בחובם הפתעות למחשבה הרפלקטיבית.
ספרים > ספרות יפה

מלבד ספריה האקדמיים, פרסמה רות לורנד גם ספרות בדיונית:
קובץ סיפורים בשם "מועד א' " שיצא לאור בהוצאת ספרית הפועלים, בשנת 1976. הספר זכה בפרס אקו״ם ליצירת ביכורים.
ספר שירה הנקרא "שיעור במטאפיזיקה" אשר יצא לאור בהוצאת עם עובד, בשנת 2008.
״תחרה הונגרית״ - רומן, שמגולל את חוויותיה של המספרת בשני ביקורים בהונגריה, ארץ מוצאם של הוריה, תוך שהיא משלבת בין זיכרונות ילדותה בחיפה של שנות החמישים והשישים, עם אלו הקשים של אמה. רות לורנד חושפת בספרה את היופי והעדינות האמנותית של חוטי התחרה הסבוכים, שקושרים את המספרת לשורשים ההונגריים שלה, מצד אחד, ואת החלודה שפשטה בהם מצד שני. היופי והגעגוע, שוכנים לצד הכאב והזיכרונות המרים, של האם ושל הבת כאחת. הוצאת ׳ספרא', 2018
״מותו של המחבר״ רומן שמתאר קשרי ידידות בין אוהבת ספרות לסופר, שאת ספריו הראשונים קראה בילדותה. הקשר שזור בשיחות, מכתבים, מפגשים והתבוננות בעצמם ובעולם. הקשרים ביניהם עוברים תהליכי התבגרות, פיכחון, הבנה ואהבה מיוחדת במינה. מותו של המחבר הוא סיפור על אהבת המילים והתבוננות במה שהן יודעות לעשות. פרדס הוצאה לאור, 2023.
מבחר מאמרים

1988. “Ethics and Aesthetics—Two Types of Order” (in Hebrew). Iyyun 35: 37–51.
1989. “Free and Dependent Beauty—A Puzzling Issue.” The British Journal of Aesthetics 29 (1): 32–40.
1990. “Aesthetic Order.” Manuscrito 13 (2): 39–57.
1990. “Types of Interpretation and the Work of Art.” Journal of Comparative Literature and Aesthetics 12–13: 75–89.
1990. “Interpretation of Literature and Literature as Interpretation” (in Hebrew). Dapim– Research in Literature 7: 317–338.
1992. “Bergson's Concept of Order.” The Journal of History of Philosophy 30 (4): 579–595.
1992. “On ‘Free and Dependent Beauty’—A Rejoinder.” The British Journal of Aesthetics 32 (3): 250–253.
1992. “The Purity of Aesthetic Value.” The Journal of Aesthetics and Art Criticism 50 (1): 13–21.
1992. “Beauty—Order Without Laws.” The Southern Journal of Philosophy 30: 43–63.
1993. “Beauty and Its Opposites.” The Journal of Aesthetics and Art Criticism 52 (4): 399–406.
1994. “The Concept of Order.” Iyyun 43: 305–328.
1998. “A Portrait of Interpretation.” Canadian Journal of Aesthetics 2.
1999. “Bergson’s Concept of Art.” The British Journal of Aesthetics 39 (4): 400–415.
1999. “Putting Disorder in Order.” Iyuun 49: 282–300.
2001. “Telling a Story or telling a World?” British Journal of Aesthetics 41 (4): 425-443.
2002. “Classifications and the philosophical understanding of art.” The Journal of Aesthetic Education 36: 78–96.
2004. “Interpretation and its Role in the Arts.” Symposium 8 (3): 647–666.
2005. “Artistic Evaluation and the Art Expert” (in Hebrew). Klayim, A Periodical of Art Education 2: 13–22.
2009. “What is Fictional about Fiction?” Criticism and Interpretation 42: 29–46.
2010. “Poetic Justice.” Criticism and Interpretation 43: 271–290.
2018 “Only Imagine? Not necessarily.” The British Journal of Aesthetics 59(2): 211–214.
הערות שוליים

↑  על פי מידע שהתקבל מפרופסור רות לורנד
↑  "A Portrait of interpretation"- מאמר אלקטרוני
| --- | --- |
בקרת זהויות :  NLI: 987007304757505171  BIBSYS: 3108468  BnF: cb14455670g (data)  GND: 1147494444  ISNI: 0000 0001 1918 571X  LCCN: n81002430  NTA: 241356172  SUDOC: 138998981  VIAF: 49445251   WorldCat (עם VIAF): 49445251
מנגנון

תיאור מונפש של מנגנון ז'נבה הממיר תנועה סיבובית רציפה לתנועה סיבובית מקוטעת.
בהנדסה, מנגנון (בלועזית: מֶכָניזם) הוא מערכת מכנית שתפקידה להמיר כוח ותנועה נתונים לכוח או תנועה מבוקשים. המונח קיים בשימוש גם בדיסציפלינות אחרות כמו גאולוגיה ומדעי החברה.
בהנדסה

כל מכונה מכילה מנגנון אחד או יותר. מכונות מורכבות יכולות להכיל מאות, ואף אלפי מנגנונים. במנגנונים נעשה שימוש ברכיבים כגון: גלגלי שיניים, קפיצים, מוטות, רצועות, שרשראות וזיזים.
מנגנון עשוי להכיל רכיבים המיועדים להגדלת או הקטנת חיכוך, כגון: בלמים, מצמדים ומסבים.
מנגנון עשוי להכיל רכיבים מבניים כגון: קונסטרוקציה, מסמרות וברגים. שימוש במנגנונים שכיח בריהוט, למשל, מיטה מתקפלת. ברכיבים אדריכליים, למשל, ידית של דלת. במכשירי כתיבה ובאריזות. מנגנון להמרת תנועה הוא מערכת בוכנה-טלטל-גל ארכובה ממירה את התנועה הקווית שנוצרת בבוכנות מנוע בעירה פנימית, לתנועה סיבובית של גלגלי רכב.
בגאולוגיה

בתחום הגאולוגיה המושג מכניזם מתייחס למנגנון התנועה היחסית שמתקיימת על מישור העתק בעת רעידת אדמה. ישנם 2 סוגים של תנועה יחסית בעת התרחשות רעידת אדמה: מנגנון תנועה אנכית ומנגנון תנועה אופקית. מנגנון התנועה קובע גם את סוג ההעתק שנוצר כתוצאה מהתנועה היחסית: העתק ישר, הפוך והעתק והעתק תזוזה אופקית. כאשר רעידת האדמה מתרחשת בקרקעית האוקיינוס, מנגנון תנועה אנכי יגדיל את הסיכוי להיווצרות גל צונאמי.
במדעי החברה

השימוש בפסיכולוגיה הוא בתחום מנגנוני הגנה, וכן בכל תחום שתהליך כלשהו משחק תפקיד נכבד בו.
היסטוריה

השימוש במנגנונים פשוטים היה נפוץ כבר בימי קדם. המנגנונים שהיו נהוגים בשימוש עד תקופת הרנסאנס היו: מנוף, גלגל עם ציר, גלגלת, מישור משופע, טריז ובורג.
המצאת מנוע הקיטור במאה השמונה עשרה הביאה לפיתוח מואץ של מנגנונים חדשים, ומדענים ומהנדסים עסקו בפיתוח מנגנונים למטרות שונות. המהנדס הגרמני פרנץ רולו בן המאה התשע עשרה, הביא את תורת המנגנונים לשיא התפתחותה. הוא יצר סדרה של כ-800 מנגנונים שונים, ופיתח מתודולוגיה ששיפרה מאוד את יכולת האנליזה והסינתזה של מנגנונים.
ראו גם

מנגנון ארבעה מוטות
מנגנון אנטיקיתרה
הערות שוליים

↑  לפירוט יתר ראו איור משמאל, ובערך הויקיפדי העתק.
↑  Defense Mechanism - מנגנון הגנה, באתר בטיפולנט
↑  תהליך, באתר ויקימילון
| --- | --- |
בקרת זהויות :  BnF: cb11979893h (data)  NDL: 00565790 
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
שבר אנכי נורמלי נוצר כתוצאה ממנגנון מאמץ של מתיחה, שבר אנכי הפוך ממאמץ של דחיסה, ושבר תזוזה אופקית כתוצאה מ-מאמץ גזירה אפקי. לכל שבר האנכי שנוצר בקרקעית האוקיינוס בזמן רע"א, יש פוטנציאל גדול ליצור גם גל צונאמי.
שחר בר דוד

| --- | --- |

 לידה:  6 בינואר 1983 (בן 41) כפר סבא, ישראל 
 מדינה:  ישראל
 תקופת הפעילות:  מ-2000
 עיסוק:  יזם
 פרסים והוקרה:  אחד מ-100 המשפיענים בדיגיטל בישראל בשנת 2016 אחד מ-40 המשפיעים מתחת לגיל 40 לשנת 2019
 
שחר בר דוד בהרצאה על הסיפור האישי- לאחר חופשה בתאילנד ופוסט שהעלה החליט לצאת עם הרצאה חדשה שמספרת את הסיפור האישי שלו אבל מהמקום של הקשיים והכישלונות שעבר. ההרצאה הייתה בבית ציוני אמריקה ביומולדת שלו 6/1/20
שחר בר דוד (נולד ב-6 בינואר 1983) הוא יזם אינטרנט ומרצה. אחד ממייסדי הרשת החברתית המקוונת "מקושרים" וחברת התוכן וההפקות "שרוטונים", בה הוא מכהן כיום כמנכ"ל.
ביוגרפיה

בר דוד נולד בכפר סבא להורים שלמה ומדלן בר דוד, בן שלישי וזקונים.
בצעירותו למד בחטיבת "שרת" ולאחר 3 שנים התקבל לתיכון "כצנלסון" במגמת כדורסל, משם המשיך למחלקת הנוער של מכבי תל אביב ושיחק במשך 3 שנים לצד יותם הלפרין וגיא פניני. בשנת 2001 זכה יחד עם הקבוצה בתואר משולב של גביע-אליפות המדינה לנוער.
בר דוד התחתן בתאריך 9/11/16 עם שיר בר דוד וב-26/11/18 נולד בנם הראשון, דורי בר דוד. המשפחה מתגוררת ברמת גן.
קריירה מקצועית

בשנת 2004 הקים בר דוד יחד עם שני השותפים ויקי גלאם וגיא כהן אתר אינטרנט שלימים ייקרא "מקושרים". האתר פעל כרשת חברתית חינמית בין השנים 2004–2014. ברשת היו כמיליון משתמשים רשומים.
בפברואר 2007 הקים יחד עם ניב פועל, את חברת "שרוטונים". כיום עוקבים אחרי "שרוטונים" למעלה ממיליון עוקבים ומנויים דרך מגוון רשתות חברתיות שנות (אינסטגרם- 171,000, פייסבוק- 218,000, יוטיוב- 564,000). החברה הפיקה מעל 780 סרטונים הכוללים תכנים מקוריים ותכנים מסחריים, בהם צפו נכון להיום למעלה מ-391 מיליון. בר דוד מכהן כמנכ"ל החברה.
בנובמבר 2016 נבחר שחר בר דוד לאחר מ-100 המשפיענים על הדיגיטל בישראל על ידי ארגון מנהלי הדיגיטל. בשנת 2019 נבחר על ידי אתר אייס לאחד מ-40 המשפיעים בעולמות המדיה, הפרסום, שיווק, דיגיטל ויחסי ציבור שהם מתחת לגיל 40.
החל מספטמבר 2019 מגיש בר דוד פינה קבועה מדי שבוע ב"פותחים יום"- ערוץ 13- מתארח אצל נועה רוזין ואלעד זוהר ומציג את הסרטונים הכי פופולריים שהיו ברשת באותו השבוע. החל מפברואר 2020, מגיש בר דוד בתוכנית הרדיו של לאה לב ושי גולדשטיין בתחנה 103FM, פינה בה הוא מדבר על 5 הנושאים הכי חמים שהיו באינטרנט השבוע.
בר דוד מעביר הרצאות על יזמות, תוכן ושיווק בפני קהלים רבים: אוניברסיטאות, מכללות, מגמות תקשורת וקולנוע, כנסים, ארגונים, תוכניות טלוויזיה ועוד.
הערות שוליים

↑  ‏ 40 המשפיעים של פרויקט 40UNDER FORTY, באתר ICE
↑   שחר בר דוד- ברשימת 40 על 40 המשפיעים על התקשורת, השיווק והמדיה (אתר אייס), סרטון  באתר יוטיוב (אורך: 2:40)
↑  ליאור נוביק, ‏מייסד שרוטונים: "חייבים להגיב מהר לשינויים ולהרוג את מה שלא עובד", באתר מעריב אונליין, 19 בפברואר 2020
↑  מעיין כהן, מייסדי הרשת החברתית "מקושרים" מספרים על ההתחלה: "אמרו לי: יש לי חברים, מה אני צריך את זה", באתר TheMarker‏, 17 במאי 2009
↑  ויראלי: סיפור ההצלחה של שחר בר דוד, באתר ‏מאקו‏, 11 ביולי 2013
↑  מעיין כהן, וואלה רוכשת את מקושרים: שווי הרשת החברתית - כ-16-14 מ' ש', באתר הארץ, 3 באוגוסט 2008
↑  שרוטונים: האם נמצא האיזון בין תוכן שיווקי לוויראליות?, באתר StartIsrael
↑  שרוטונים אינסטגרם
↑  שרטונים פייסבוק
↑  עוקבים ביוטיוב
↑  שחר בר דוד, באתר מאה האנשים המשפיעים
↑   שחר בר דוד משרוטונים מתארח בתוכנית "פותחים יום" ומפתיע את יעל בר זוהר ואלעד זוהר, סרטון  באתר יוטיוב (אורך: 6:14)
↑  שחר בר דוד (שרוטונים) על החיפושים המובילים של השבוע, באתר 103FM
↑   שחר בר דוד הרצאה על תוכן וויראליות- מרכז הבינתחומי 2017, סרטון  באתר יוטיוב (אורך: 1:02:05)
↑  דף מרצה של שחר בר דוד, באתר הבצפר של חברות הפרסום והדיגיטל
↑  ניהול תוכן ומדיה חברתית - מרצים, באתר DigiTalent
↑  ליאור פרנקל, ללמוד או לא פרק 6 - עם שחר בר דוד, במיזם "ללמוד או לא", אוקטובר 2017
ערן שקין

| --- | --- |

ערן לצד פסלו
 לידה:  19 בפברואר 1962 (בן 62) תל אביב-יפו, ישראל 
 מקום לימודים:  אוניברסיטת תל אביב 
 
ערן שקין (נולד ב-19 בפברואר 1962) הוא אמן, צייר, רשם ופסל ישראלי.
ביוגרפיה

שקין נולד בתל אביב לשמעון (סופר) ואסתר (מעצבת) ניצולי שואה, שעלו ארצה לאחר מלחמת העולם השנייה. את לימודי התיכון סיים בשנת 1980 בבית הספר "ויצו צרפת" בתל אביב. עם גיוסו לצה"ל בשנת 1980 הצטרף לפיקוד הנח"ל ושירת כגרפיקאי. בשנת 1983 למד באוניברסיטת תל אביב תולדות האומנות ובשנת 1984 החל את לימודיו בבית ספר לאומנויות " אקול דה בוזאר" שבפריז.
בין השנים 1986–1993 חי שקין בניו יורק, שם קיבל את מלגת "ענייני האמנות" והיה עוזרו של אמן תנועת קוברה, קארל אפל ובין השנים 1997 ועד 2001 חי בלונדון. בעבודותיו יוצר שקין דיוקנים נועזים אשר מעמידים אישי תרבות נודעים, במצבים ובקונטקסטים יוצאי דופן וביניהם: פרויד מנמנם בכורסתו המפורסמת, פיקאסו מטגן ביצה, פיט מונדריאן חוצה אוקיינוס בשחיית כלב.
תערוכות יחיד של שקין הוצגו בניו יורק, בלונדון, פריז, טורונטו, מוזיאון ישראל בירושלים, מוזיאון תל אביב, מוזיאון לאמנות ישראלית ברמת גן, מוזיאון הרצליה, בגלריה של אוניברסיטת ניו יורק, מרכז ניוטון שבבוסטון, מוזיאון קורקורן בוושינגטון, מוזיאון סנטה מוניקה, מוזיאון הפורום שבסנט לואיס, במוזיאון היהודי בברלין, במוזיאון היהודי במינכן ובבריסל.
עבודותיו נמצאות באוסף הקבוע של ה-"British Museum" בלונדון "Ludwig Museum", בגרמניה, במוזיאון תל אביב לאמנות, במוזיאון לישראל, במוזיאון הפתוח בתפן, במוזיאון הרצליה, ובמוזיאון עין חרוד.
בשנת 2014, הציג שקין לראשונה במוזיאון חיפה את תערוכת היחיד "גיבור תרבות", באמצעותה ניסה להבין איך נוצרים גיבורי תרבות. התערוכה Three painters, a rock star, a young girl and a psychoanalyst in one room, הוצגה בתחילת שנת 2016 במרכז MANA לאמנות עכשווית בניו ג'רזי ובמוזיאון חיפה. בשנת 2017 הציג שקין תערוכת יחיד גדולה במוזיאון היהודי בברלין, גרמניה.
האומנות של שקין עוסקת תמיד באותו נושא גם אם היא נראית שונה האחת מהשנייה.
חייו האישיים

שקין היה נשוי לשחקנית מאיה קדישמן, בתו של האמן מנשה קדישמן, ולהם 3 ילדים. מתגורר בתל אביב.
ספריו

Sunny Side Up, בהוצאת Hirmer publishing house, יולי 2011
GOOD HELP IS HARD TO FIND, הוצאה עצמית, יוני 2011
Graffiti Girl, בהוצאת Hirmer publishing house, מאי 2014
A Muslim, a Christian and a Jew, בהוצאת Hirmer publishing house, אוקטובר 2016
פרסים

1989 - 1990 ארט מטרס בע"מ - עמותה לעידוד אמנים מקוריים
2004 - ציור דיוקנאות בחזית עיריית תל אביב
תערוכות > תערוכות יחיד

2011 – “GOOD HELP IS HARD TO FIND…”
2012 – ""SUNNY SIDE UP
2014 – GRAFFITIGIRL""
2016 – LOOKING AT YOU / TALKING TO MYSELF""
2016 - Three painters, a rock star, a young girl and a psychoanalyst in one room
2016-2018 - a Muslim a Christian and a Jew
תערוכות > אומנות במרחב הציבורי

גן כנרת, כפר סבא
המכללה למנהל, ראשון לציון
גן הצוק, נתניה
פארק אשדוד, אשדוד
בית האומנים, תל אביב
שדרות רוטשילד, תל אביב
מוזיאון מגדל פלזה, תל אביב
קינג ג'ורג' 98, תל אביב
"You and me", Metropolitan tower plaza, וורשה
מגדל רוטשילד, ריצ'רד מאייר
Girl from buda, בודפשט
Billboard project, מינכן
תערוכות > תערוכות קבוצתיות

| שנה | תערוכה |
| --- | --- |
2011: VENICE MÉMOIRE
2012: SUMMER SHOW
2015: CONCRETE FANTASY
2015: SPECIAL PROJECT STUDIOS
2015: SUMMER SHOW
2016: 40,30,20
2016: TOPOGRAPHY
2016: SPRING BREAK
2017: HOMECOMING
2017: ALTERNATIVE
2017: SUMMER SHOW
2017: TOP OF THE POP
2017: POP PORN
2017: FRENCH SALON
תערוכות > ירידי אומנות

| שנה | שם תערוכה |
| --- | --- |
2018 2017 2016 2015 2014 2013: ART STAGE SINGAPORE
2017 2016 2015: ART MIAMI
2017 2016 2015 2014 2013 2012: ART TORONTO
2017, 2016 2015: ART NEW YORK
2017 2016 2014 2013: FRESH PAINT
2017 2016 2015: ART CENTRAL HONG KONG
2014: SAATCHI GALLERY
2014 2013 2012: PULSE NEW YORK
2013: ART SOUTHAMPTON
2012: CONTEXT ART MIAMI
2012: ART PLATFORM L. A
2012: SH CONTEMPORARY
2012: ART HAMPTONS
2012: SF FINE ART FAIR
2011: PLUSE LOS ANGELES
הערות שוליים

1 2  ערן שקין - מסתכל עליך / מדבר אל עצמי, באתר ארטביט
↑  ערן שקין, באתר מוזיאון ישראל, ירושלים
↑  אביבה לורי, האמן ערן שקין לא בטוח למה, אבל התערוכה שלו מלאה דוגמניות, באתר הארץ, 21 באוקטובר 2010
↑  ערן שקין, דמויות, פיסול, 2003, באתר מוזיאון הרצליה
↑  ערן שקין, באתר אורבן גלרי
↑  ערן שקין, באתר המוזיאון הפתוח תפן
↑  אלעד בילו, דור של אניים, באתר כלכליסט, 7 ביולי 2016
↑  תערוכת יחיד - ערן שקין, באתר מוזיאוני חיפה
↑  ערן שקין מכניס את הסלפי לגלריה, באתר מוזיאון מגזין פורטפוליו
↑  SUNNY SIDE UP, באתר University of Chicago Press
↑  ערן שקין –"עזרה טובה קשה למצוא...", באתר ארפורטל
↑  Graffiti Girl, באתר HIRMER PUBLISHERS
↑  ערן שקין, באתר מוזיאון IsraeliArtists
| --- | --- |
בקרת זהויות :  ICIA: 278890  NLI: 987007513442805171  GND: 124548555  ISNI: 0000 0000 7868 0000  LCCN: no2008077998  SUDOC: 157975142  ULAN: 500478150  VIAF: 34268740   WorldCat (עם VIAF): 34268740
עילית פרבר

| --- | --- |
אין תמונה חופשית
 לידה:  23 במאי 1973 (בת 51) ישראל
 מוסדות:  אוניברסיטת תל אביב
 זרם:  פילוסופיה קונטיננטלית
 תחומי עניין:  אסתטיקה, רגשות, פילוסופיה של הלשון, פילוסופיה של ההיסטוריה, פילוסופיה יהודית
 עיסוק:  מרצה, פילוסופית
 הושפעה מ:  בנימין, לייבניץ, הרדר, פרויד, שולם, אמרי, קאנט, היידגר, אלי פרידלנדר
 מדינה:  ישראל
 https://www.ilitferber.com/
 
עילית פרבר (נולדה ב-23 במאי 1973) היא פילוסופית ישראלית, פרופסור חבר בחוג לפילוסופיה של אוניברסיטת תל אביב.